FÆLLES HOLDNING (EF) Nr. 29/97 fastlagt af Rådet den 17. juni 1997 med henblik på vedtagelse af Europa-Parlamentets og Rådets direktiv 97/. . ./EF om ændring af Rådets direktiv 76/116/EØF, 80/876/EØF, 89/284/EØF og 89/530/EØF om indbyrdes tilnærmelse af medlemsstaternes lovgivning om gødning (97/C 237/02)

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 100 A,

under henvisning til forslag fra Kommissionen (1),

under henvisning til udtalelse fra Det Økonomiske og Sociale Udvalg (2),

i henhold til fremgangsmåden i traktatens artikel 189 B (3), og

ud fra følgende betragtninger:

Artikel G i traktaten om Den Europæiske Union har erstattet udtrykket »Det Europæiske Økonomiske Fællesskab« med udtrykket »Det Europæiske Fællesskab«; derfor bør betegnelsen »EØF-gødning« erstattes med betegnelsen »EF-gødning«;

betegnelsen »EØF-gødning« forekommer i visse bestemmelser i Rådets direktiv 76/116/EØF af 18. december 1975 om indbyrdes tilnærmelse af medlemsstaternes lovgivning om gødning (4), i Rådets direktiv 80/876/EØF af 15. juli 1980 om indbyrdes tilnærmelse af medlemsstaternes lovgivning vedrørende ren ammoniumnitratgødning med højt nitrogenindhold (5), i Rådets direktiv 89/284/EØF af 13. april 1989 om supplering og ændring af direktiv 76/116/EØF, for så vidt angår calcium, magnesium, natrium og svovl i gødninger (6) og i Rådets direktiv 89/530/EØF af 18. september 1989 om supplering og ændring af direktiv 76/116/EØF for så vidt angår mikronæringsstofferne bor, cobolt, kobber, jern, mangan, molybdæn og zink i gødninger (7); derfor bør betegnelsen »EØF-gødning« i disse bestemmelser erstattes med betegnelsen »EF-gødning«;

producenterne oplagrer sædvanligvis emballage, etiketter og ledsagedokumenter i store mængder, og en sådan ændring af betegnelsen risikerer at føre til yderligere udgifter, hvis den gennemføres med øjeblikkelig virkning; derfor bør der fastsættes en overgangsperiode, hvor emballage, etiketter og ledsagedokumenter med betegnelsen »EØF-gødning« fortsat kan anvendes -

UDSTEDT FØLGENDE DIREKTIV:

Artikel 1

1. Direktiv 76/116/EØF ændres således:

a) I artikel 1 erstattes betegnelsen »EØF-gødning« med betegnelsen »EF-gødning«.

b) I artikel 2 erstattes betegnelsen »EØF-gødning« med betegnelsen »EF-gødning«.

c) I artikel 7 erstattes betegnelsen »EØF-gødning« med betegnelsen »EF-gødning«.

d) I artikel 8, stk. 1, erstattes betegnelsen »EØF-gødning« med betegnelsen »EF-gødning«.

e) I bilag II, punkt 1 (a) erstattes betegnelsen »EØF-GØDNING« med betegnelsen »EF-GØDNING«.

2. Direktiv 80/876/EØF ændres således:

a) I artikel 2 erstattes betegnelsen »EØF-gødning« med betegnelsen »EF-gødning«.

b) I artikel 4 erstattes betegnelsen »EØF-gødning« med betegnelsen »EF-gødning«.

c) I artikel 6 erstattes betegnelsen »EØF-gødning« med betegnelsen »EF-gødning«.

d) I artikel 7, stk. 1, erstattes betegnelsen »EØF-gødning« med betegnelsen »EF-gødning«.

e) I artikel 7, stk. 3, erstattes betegnelsen »EØF-gødning« med betegnelsen »EF-gødning«.

3. Direktiv 89/284/EØF ændres således:

a) I artikel 1 erstattes betegnelserne »EØF-gødninger« og »EØF-gødningen« med betegnelserne »EF-gødninger« og »EF-gødningen«.

b) I artikel 2 erstattes betegnelsen »EØF-gødninger« med betegnelsen »EF-gødninger«.

c) I artikel 4 erstattes betegnelsen »EØF-GØDNING« med betegnelsen »EF-GØDNING«.

d) I artikel 6, stk. 1, litra a), erstattes betegnelsen »EØF-GØDNING« med betegnelsen »EF-GØDNING«.

e) I artikel 9, stk. 1 og 2, erstattes betegnelsen »EØF-gødning« med betegnelsen »EF-gødning«.

4. Direktiv 89/530/EØF ændres således:

a) I artikel 1, stk. 1, erstattes betegnelsen »EØF-GØDNING« med betegnelsen »EF-GØDNING«.

b) I artikel 1, stk. 2, erstattes betegnelsen »EØF-GØDNING« med betegnelsen »EF-GØDNING«.

c) I artikel 2 erstattes betegnelsen »EØF-gødninger« med betegnelsen »EF-gødninger«.

d) I artikel 3, stk. 1, indledning, erstattes betegnelsen »EØF-gødninger« med betegnelsen »EF-gødninger«.

e) I artikel 3, stk. 1, litra b), erstattes betegnelsen »EØF-gødningen« med betegnelsen »EF-gødningen«.

f) I artikel 4, litra a), erstattes betegnelsen »EØF-GØDNING« med betegnelsen »EF-GØDNING«.

g) I artikel 6, stk. 1, erstattes betegnelsen »EØF-gødninger« med betegnelsen »EF-gødninger«.

h) I bilaget, kapitel C og D, erstattes betegnelsen »EØF-GØDNINGER« med betegnelsen »EF-GØDNINGER«.

Artikel 2

Emballage, etiketter og ledsagedokumenter med betegnelsen »EØF-gødning« kan fortsat anvendes indtil den 31. december 1998.

Artikel 3

1. Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 1. juli 1998. De underretter straks Kommissionen herom.

Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

2. Medlemsstaterne meddeler straks Kommissionen de nationale retsforskrifter, som de udsteder på det område, der er omfattet af dette direktiv. Kommissionen underretter de øvrige medlemsstater herom.

Artikel 4

Dette direktiv træder i kraft på tyvendedagen efter dets offentliggørelse i De Europæiske Fællesskabers Tidende.

Artikel 5

Dette direktiv er rettet til medlemsstaterne.

Udfærdiget i . . ., den . . .

På Europa-Parlamentets vegne

Formand

På Rådets vegne

Formand

(1) EFT nr. C 19 af 18. 1. 1997, s. 6.

(2) EFT nr. C 89 af 19. 3. 1997, s. 17.

(3) Europa-Parlamentets udtalelse af 11. marts 1997 (endnu ikke offentliggjort i Tidende), Rådets fælles holdning af 17. juni 1997 og Europa-Parlamentets afgørelse af . . ..

(4) EFT nr. L 24 af 30. 1. 1976, s. 21. Direktivet er senest ændret ved Kommissionens direktiv 96/28/EF (EFT nr. L 140 af 13. 6. 1996, s. 30).

(5) EFT nr. L 250 af 23. 9. 1980, s. 7.

(6) EFT nr. L 111 af 22. 4. 1989, s. 34. Direktivet er senest ændret ved Kommissionens direktiv 93/69/EØF (EFT nr. L 185 af 28. 7. 1993, s. 30).

(7) EFT nr. L 281 af 30. 9. 1989, s. 116.

RÅDETS BEGRUNDELSE

I. INDLEDNING

1. Den 21. november 1996 forelagde Kommissionen Rådet et forslag med hjemmel i EF-traktatens artikel 100 A om ændring af Rådets direktiver 76/116/EØF, 80/876/EØF, 89/284/EØF og 89/530/EØF om indbyrdes tilnærmelse af medlemsstaternes lovgivning om gødning.

2. Europa-Parlamentet afgav udtalelse om Kommissionens forslag den 11. marts 1997 og godkendte det uden ændringsforslag. Det Økonomiske og Sociale Udvalg afgav udtalelse den 29. januar 1997.

Rådet fastlagde sin fælles holdning i overensstemmelse med traktatens artikel 189 B den 17. juni 1997.

II. FORMÅL

Formålet med Kommissionens forslag er at ændre betegnelsen »EØF-gødning«, der skal stå på ledsagedokumenter, emballager og etiketter til disse produkter, i overensstemmelse med traktaten om Den Europæiske Union. I traktatens artikel G er udtrykket »Det Europæiske Økonomiske Fællesskab« erstattet med »Det Europæiske Fællesskab«. Derfor bør forkortelsen »EØF« erstattes med forkortelsen »EF«.

III. ANALYSE AF DEN FÆLLES HOLDNING

Rådet har godkendt Kommissionens forslag uden ændringer.